**ELŐTERJESZTÉS**

**Tiszavasvári Város Önkormányzata Képviselő-testületének**

**2022. január 27-én tartandó rendes ülésére**

Az előterjesztés tárgya: A “Közvilágítási rendszer korszerűsítés, bővítés-LED” című közbeszerzési eljárással kapcsolatos közbenső döntésről

Mellékletek: Bíráló Bizottsági jegyzőkönyv

Az előterjesztés előadója: Szőke Zoltán polgármester

Az előterjesztés témafelelőse: Huri-Szabó Szilvia - pályázati ügyintéző

Az előterjesztés ügyiratszáma: TPH/370-14/2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklet 1.20. |
|  |  |

Az ülésre meghívni javasolt szervek, személyek:

|  |  |
| --- | --- |
| Simon Miklós energetikus | simon.miklos1959@gmail.com |
|  |  |
|  |  |

Egyéb megjegyzés: -

Tiszavasvári, 2022. január 25.

Huri-Szabó Szilvia

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Huri-Szabó Szilvia

## ELŐTERJESZTÉS

### **A Képviselő-testülethez**

**A “Közvilágítási rendszer korszerűsítés, bővítés-LED” című**

**közbeszerzési eljárással kapcsolatos közbenső döntésről**

Tisztelt Képviselő-testület!

A "Közvilágítási rendszer korszerűsítés, bővítés-LED" című eljárással kapcsolatos **ajánlattételi határidő 2022. január 19. 11:00** óravolt, mely határidőig **4 Ajánlattevőtől érkezett be ajánlat.**

A bírálóbizottság a beérkezett ajánlatok műszaki szempontú áttekintését követően megállapította, hogy a PROJECT LIGHT HUNGARY Korlátolt Felelősségű Társaság, a MOROTVA-VÍZ-ENERGIA Korlátolt Felelősségű Társaság és a Fénysport Lux Kereskedelmi és Szolgáltató Kft. ajánlattevők ajánlata megfelelő.

A **DML Hungary Kft. ajánlattevő ajánlata** a Kbt. 73. § (1) bekezdés e) pontja alapján **érvénytelen**, mert ajánlata egyéb módon nem felel meg az eljárást megindító felhívásban és a közbeszerzési dokumentumokban, valamint a jogszabályokban meghatározott feltételeknek, az alábbi indokolás szerint:

**Ajánlattevő ajánlatában elmulasztotta csatolni a teljes árazott költségvetést, erre tekintettel a szakmai ajánlata teljes mértékben hiányzik.**

A Kbt. 71. § (8) bekezdés b) pontja értelmében **a hiánypótlás során** az ajánlatban a beszerzés tárgyának jellemzőire, az ajánlattevő szerződéses kötelezettsége végrehajtásának módjára vagy a szerződés más feltételeire vonatkozó dokumentum tekintetében csak olyan nem jelentős, egyedi részletkérdésre vonatkozó hiba javítható vagy hiány pótolható, továbbá **átalánydíjas szerződés esetén az árazott költségvetés (részletes árajánlat) valamely tétele és egységára pótolható, módosítható, kiegészíthető vagy törölhető**, amelynek változása a teljes ajánlati árat vagy annak értékelés alá eső részösszegét és az ajánlattevők között az értékeléskor kialakult sorrendet nem befolyásolja.

Fentiek alapján **a szakmai ajánlat, azaz a teljes árazott költségvetés hiánypótlás keretében történő benyújtása nem pótolható hiányosság**, ezért az ajánlattevő ajánlata a Kbt. 73. § (1) bekezdés e) pontja alapján érvénytelen.

Megkérem a Tisztelt Képviselő-testületet, hogy a fentiek a bírálóbizottság javaslata alapján szíveskedjen a DML Hungary Kft. ajánlattevő ajánlatát érvénytelenné nyilvánítani és arról közbenső döntéssel dönteni.

Tiszavasvári, 2022. január 25.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2022. (I.27.) Kt. számú**

**határozata**

**A “Közvilágítási rendszer korszerűsítés, bővítés-LED” című**

**közbeszerzési eljárással kapcsolatos közbenső döntésről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **A „Közvilágítási rendszer korszerűsítés, bővítés-LED”** című **közbeszerzési eljárásban a bírálóbizottság döntési javaslatát elfogadja** és az **alábbi közbenső döntést hozza:**

**Megállapítja,** hogy a **DML Hungary Kft.** (1194 Budapest, Méta utca 27/A) ajánlattevő ajánlata a közbeszerzésekről szóló 2015. évi CXLIII. törvény 73. § (1) bekezdés e) pontja alapján **érvénytelen,** mert ajánlata egyéb módon nem felel meg az ajánlattételi felhívásban és a közbeszerzési dokumentumokban, valamint a jogszabályokban meghatározott feltételeknek, az **alábbi indokolás** szerint:

Ajánlattevő ajánlatában elmulasztotta csatolni a teljes árazott költségvetést, erre tekintettel a szakmai ajánlata teljes mértékben hiányzik.

2. Felkéri a polgármestert, hogy a döntésről tájékoztassa a **DML Hungary Kft.** Ajánlattevőt.

**Határidő:** azonnal **Felelős:** Szőke Zoltán polgármester