**ELŐTERJESZTÉS**

**Tiszavasvári Város Önkormányzata Képviselő-testületének**

**2022. január 27-én tartandó rendes ülésére**

Az előterjesztés tárgya: Partnerségi egyeztetés lezárása Tiszavasvári Város településszerkezeti terv és leírás, valamint a helyi építési szabályzat és szabályozási terv Petőfi S. u. – Táncsics M. u. – József A. u. – Pethe F. u. által határolt területre vonatkozó módosítás kapcsán

Mellékletek: -

Az előterjesztés előadója: Szőke Zoltán polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/114-25/2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklet 1.20. |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2022. január 25.

Kovács Edina

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kovács Edina

## ELŐTERJESZTÉS

### **A Képviselő-testülethez**

**Partnerségi egyeztetés lezárása Tiszavasvári Város településszerkezeti terv és leírás, valamint a helyi építési szabályzat és szabályozási terv Petőfi S. u. – Táncsics M. u. – József A. u. – Pethe F. u. által határolt területre vonatkozó**

**módosítása kapcsán**

Tisztelt Képviselő-testület!

Az 50/2020. (IV.6.) polgármesteri határozattal elfogadott Településszerkezeti terv és leírással, valamint a 11/2020. (IV.7.) önkormányzati rendelettel jóváhagyott Helyi építési szabályzat és szabályozási tervvel módosítására van szükség a terveken rajzi feldolgozásból eredő hibajavítás érdekében.

A Képviselő-testület az eljárás elindításához és a tervezési munkák megkezdéséhez a módosítás megindításáról az 53/2021. (IX.30.) KT számú határozatával döntött.

Az **önkormányzat a** településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (továbbiakban: Korm. rendelet) 29/A. §, valamint Tiszavasvári Város Önkormányzata Képviselő-testületének a Partnerségi Egyeztetés Szabályairól szóló 19/2017. (V.26.) önkormányzati rendeletében (továbbiakban: Partnerségi szabályzat) foglaltak szerint a módosításhoz kapcsolódó dokumentációt partnerségi véleményezésre bocsájtotta.

A rendelkezésre álló határidőn belül a tárgyhoz kapcsolódó vélemény, észrevétel nem érkezett, mint azt a mellékelt Jegyzőkönyv (dátum: 2022. január 10. nap 10 óra) is megállapította.

A Korm. rendelet 42. § (1) értelmében a partnerségi egyeztetés lezárásáról döntést kell hozni, ezt követően kezdeményezhető az Állami főépítészi eljárás keretén belül a végső szakmai véleményezési szakasz lefolytatása az Állami Főépítésznél.

A Partnerségi Szabályzat 7. §-a értelmében a Képviselő-testületnek döntenie kell az elfogadott, illetve az el nem fogadott véleményekről és azokat indokolnia kell.

Tisztelt Képviselő-testület, kérem a partneri vélemény, észrevétel hiányában a partnerségi egyeztetés lezárását.

Tiszavasvári, 2022. január 25.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2022. (I.27.) Kt. számú**

**határozata**

**Partnerségi egyeztetés lezárása Tiszavasvári Város településszerkezeti terv és leírás, valamint a helyi építési szabályzat és szabályozási terv Petőfi S. u. – Táncsics M. u. – József A. u. – Pethe F. u. által határolt területre vonatkozó módosítása kapcsán**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. Tudomásul veszi, hogy az 1. mellékletben szereplő táblázat szerint, a Partnerségi szabályzat alapján bevont partnerektől érdemi észrevétel, javaslat   
nem érkezett a településszerkezeti terv és leírás, valamint a helyi építési szabályzat és szabályozási terv (Petőfi S. u. – Táncsics M. u. – József A. u. – Pethe F. u. által határolt terület) módosítására vonatkozóan, ezért a partnerségi egyeztetést lezárja.

2. Felkéri a polgármestert, hogy a döntésről tájékoztassa a megbízott főépítészt és a megbízott településtervezőt.

3. Felkéri a polgármestert, hogy a végső szakmai véleményezési szakasz lefolytatását kezdeményezze az állami főépítésznél és záró szakmai véleményét kérje meg.

**Határidő:** azonnal **Felelős:** Szőke Zoltán polgármester

1. melléklet a .../2022. (I.27.) Kt. számú határozathoz

**JEGYZŐKÖNYV**

Készült: Tiszavasvári Polgármesteri Hivatal hivatalos helyiségében.

2022. január 10. (hétfő) 1000 óra

Tárgy:

Tiszavasvári Város településszerkezeti terv és leírás, valamint helyi építési szabályzat és szabályozási terv Petőfi S. u. – Táncsics M. u. – József A. u. – Pethe F. u. által határolt terület módosítás, az Állami főépítészi eljárás munkaközi szakaszban történő társadalmasítása.

Jelen vannak: Szőke Zoltán polgármester

dr. Kórik Zsuzsanna jegyző

|  |  |  |  |
| --- | --- | --- | --- |
| ***Tiszavasvári Város Önkormányzat Képviselő-testületének***  ***a partnerségi egyeztetés szabályairól szóló  19/2017. (V.26.) önk. r. (továbbiakban: Szabályzat) szerinti partnerek***  ***a településen működő, az Országgyűlés által elismert egyházak,\****  ***a települési székhelyű érdekképviseleti szervezetek,\****  ***a települési székhelyű és a településen székhellyel vagy telephellyel rendelkező gazdálkodó szervezetek,\****  ***a településen működő civil szervezetek,\****  ***a település teljes lakossága.***  ***\*: a Szabályzat értelmében ezen szerveket a feladat jellegétől függően, az adott ügyben érintettség esetén kell bevonni. Jelen módosítás ezen szervek érdekeit nem érintik, mivel területileg nem érintettek. Bevonásukra nem volt szükség.*** | | | |
|  | **Településrendezési eszközök készítése**  **teljes eljárás keretein belül** | **Érdemi észrevétel**  **érkezett**  **(igen/nem)** | **Önkormányzati döntést**  **igényel**  **(igen/nem)** |
| **Társadalmi véleményezési szakasz**  **Munkaközi tájékoztatás** |
| **PH épületében a fsz-i hirdetőtáblán** | **megtörtént** | **nem** | **nem** |
| **közterületi hirdetőfelület** | **megtörtént** | **nem** | **nem** |
| **helyi lap\*** | **nem jelent meg** | **-** | **-** |
| **önk. honlap** | **megtörtént** | **nem** | **nem** |
| **lakossági fórum** | **megtörtént\*\*** | **nem** | **nem** |

\**amennyiben a településen van ilyen*

*\*\* A lakossági fórum megtartása - többek között - a koronavírus-világjárvány elleni védekezésről szóló 2021. évi törvény 2. § figyelembevétele mellett történt.*

A **jelenlévők megállapítják, hogy a partnerségi egyeztetés a** tárgyi üggyel kapcsolatban aKorm. rendelet előírása szerint, valamint a Szabályzat és a koronavírus-világjárvány elleni védekezésről szóló 2021. évi törvény 2. § figyelembevételével **megtörtént**.

**A partnerségi egyeztetésre rendelkezésre álló határidőn belül a tárgyhoz kapcsolódóan nem érkezett észrevétel, vélemény, javaslat.**

**A partnerségi egyeztetés lezárásáról Képviselő-testületi döntést** (határozat formájában) **kell hozni.**

Kmf.

**Szőke Zoltán dr. Kórik Zsuzsanna**

**polgármester jegyző**