**ELŐTERJESZTÉS**

**Tiszavasvári Város Önkormányzata Képviselő-testületének**

**2022. január 27-én tartandó ülésére**

Az előterjesztés tárgya: **A Tiszavasvári Egyesített Óvodai Intézmény heti és éves nyitvatartási rendjének meghatározása**

Melléklet:1 db intézményvezetői levél

A előterjesztés előadója: Szőke Zoltán polgármester

Az előterjesztés témafelelőse: Gazdagné dr. Tóth Marianna osztályvezető

Ügyiratszám: TPH/1082/2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 5. melléklet 1.9. pontja |
| Pénzügyi és Ügyrendi Bizottság | SZMSZ 4. melléklet |

Az ülésre meghívni javasolt szervek, személyek:

|  |  |
| --- | --- |
| Moravszki Zsoltné –Tiszavasvári Egyesített Óvodai Intézmény, intézményvezető | ekaovoda@gmail.com |
|  |  |

Egyéb megjegyzés:

…………………………………………………………………………………………………

Tiszavasvári, 2022. január 20.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Gazdagné dr. Tóth Marianna

**E L Ő T E R J E S Z T É S**

**- a Képviselő-testülethez -**

**A Tiszavasvári Egyesített Óvodai Intézmény heti és éves nyitvatartási rendjének meghatározása**

**Tisztelt Képviselő-testület!**

Az óvodák nyitvatartási rendjét a nemzeti köznevelésről szóló 2011. évi CXC. törvény 83. § (2) bekezdés b) pontja szabályozza, mely szerint „*A fenntartó dönt (…) az óvoda heti és éves nyitva tartási idejének meghatározásáról*.”

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 3. § (7) bekezdése értelmében „ *Az óvoda nyári zárva tartásáról legkésőbb február tizenötödikéig (…) a szülőket tájékoztatni kell.”*

A Tiszavasvári Egyesített Óvodai Intézmény vezetője megküldte (előterjesztés 1. számú melléklete) a Hivatal részére az óvodák 2022. évre vonatkozó heti és éves nyitvatartási rendjét.

Az óvodák heti nyitvatartása a következőképpen alakul:

|  |  |
| --- | --- |
| Óvoda | Nyitva tartás |
| Minimanó Óvoda Vasvári P.u.67/a | hétfőtől péntekig naponta 6.00. órától - 18.00. óráig |
| Lurkó-kuckó Óvoda Egység u.4/F-G | hétfőtől péntekig naponta 6.00. órától - 18.00. óráig |
| Fülemüle Zöld Óvoda Ifjúság u.8. | hétfőtől péntekig naponta 6.00. órától - 18.00. óráig |
| Varázsceruza Óvoda Gombás A.8.B. | hétfőtől péntekig naponta 6.00. órától - 18.00. óráig |

**Az óvodák éves nyitva tartása**

Az óvodában őszi-, téli-, tavaszi szünet nincs, nevelési év közben az óvodai élet zavartalan működését biztosítva, de az ésszerűség és takarékosság jegyében felmérik a várható létszámot. Amennyiben a szülői igények alapján a gyerekek létszáma indokolja (a törvény által indítható minimális csoportlétszám, min.13 fő), élnek a csoportok összevonásának a lehetőségével, ügyelet biztosításával.

Az elmúlt évek tapasztalatai alapján az iskolai szünetek idején a gyermekek létszáma lecsökken, így ezeken a napokon – előzetes szülői igényfelmérés alapján és a fenntartó jóváhagyásával - az intézmény összevont csoportokban üzemel, vagy zárva tart.

Az iskolai őszi szünet idején minden óvoda nyitva tart. Az iskolai tavaszi és téli szünet idején ügyeletet biztosító óvoda a Varázsceruza Óvoda. Az óvodák nyári zárva tartásának fenntartói meghatározása azért is szükséges, mert az intézményrendszerben dolgozó óvodapedagógusok szabadságát - a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII. 30.) Korm. rendelet 30. § (4) bekezdése alapján - július 1-jétől augusztus 31-éig tartó időszakban kell kiadni. Másrészt a nyári tisztasági festést, nagytakarítást és a szükséges karbantartások és felújítások zavartalan lebonyolítását is a gyermekek távollétében lehet biztonságosan megoldani. Az óvodák a szülőket - a jogszabályi előírásoknak megfelelően, összhangban a Képviselő-testület döntésével - 2022. február 15-éig tájékoztatják a nyári zárva tartás idejéről és arról is, hogy hol vehetik igénybe a gyermekek a napközbeni ellátást. A szülők írásban nyilatkoznak arról, hogy melyik ügyeletes óvodában kérnek ellátást gyermekük számára a nyári zárva tartás idejére.

**Az intézményvezető által javasolt nyári zárva tartás tervezett időpontjai 2022. évben az alábbiak szerint alakulnak:**

**Nyári szünet: 2022.06.20.- 2022.08.29.**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Székhely és telephelyek** | **25.**  **hét** | **26.**  **hét** | **27.**  **hét** | **28.**  **hét** | **29.**  **hét** | **30.**  **hét** | **31.**  **hét** | **32.**  **hét** | **33.**  **hét** | **34.**  **hét** | **35.**  **hét** |
| Minimanó Óvoda | x | x | x | x | o | o | o | o | x | x | x |
| Lurkó-kuckó Óvoda | x | x | x | x | x | x | x | x | o | o | o |
| Fülemüle Zöld Óvoda | o | o | o | o | x | x | x | x | x | x | x |
| Varázsceruza Óvoda | x | x | x | x | x | x | x | x | x | x | x |

*Megjegyzés: x = zárva*

*o= nyitva*

Fülemüle Zöld Óvoda tart nyitva: 2022.06.20. –2022.07.15.

Minimanó Óvoda tart nyitva: 2022.07.18. – 2022.08.12.

Lurkó- kuckó Óvoda tart nyitva: 2022.08.15. - 2022.08.29.


Kérem a Tisztelt Képviselő testületet, hogy az előterjesztést megtárgyalni és a határozat-tervezetet elfogadni szíveskedjék.


Tiszavasvári, 2022. január 20.


**Szőke Zoltán**

**polgármester**

előterjesztés 1.számú melléklete







**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**……/2022. (I.27.) Kt. számú**

**határozata**

**A Tiszavasvári Egyesített Óvodai Intézmény heti és éves nyitvatartási rendjének meghatározása**

Tiszavasvári Város Önkormányzata Képviselő-testülete a nemzeti köznevelésről szóló 2011. évi CXC. törvény 83. § (2) bekezdés b) pontjában biztosított hatáskörében „**A Tiszavasvári Egyesített Óvodai Intézmény éves nyitvatartási rendjének meghatározásáról” szóló előterjesztéssel kapcsolatban az alábbi döntést hozza:**

1. A Tiszavasvári Egyesített Óvodai Intézmény heti és éves nyitvatartási rendjét, az alábbiak szerint határozza meg:

Heti nyitvatartási rend:

|  |  |
| --- | --- |
| **Óvoda** | **Nyitva tartás** |
| Minimanó Óvoda Vasvári P. u. 67/a | hétfőtől péntekig naponta 6.00. órától – 18. 00 óráig |
| Lurkó-kuckó Óvoda Egység u. 4/F-G | hétfőtől péntekig naponta 6.00. órától – 18. 00 óráig |
| Fülemüle Zöld Óvoda Ifjúság u. 8. | hétfőtől péntekig naponta 6.00. órától – 18. 00 óráig |
| Varázsceruza Óvoda Gombás A. 8.B. | hétfőtől péntekig naponta 6.00. órától – 18. 00 óráig |

Az éves nyitvatartási rend:

Fülemüle Zöld Óvoda tart nyitva: 2022.06.20. –2022.07.15.

Minimanó Óvoda tart nyitva: 2022.07.18. – 2022.08.12.

Lurkó- kuckó Óvoda tart nyitva: 2022.08.15. - 2022.08.29.

1. Felkéri a polgármestert, hogy fentiekről tájékoztassa az intézmény vezetőjét a további szükséges intézkedések megtétele céljából.

**Határidő:** azonnal  **Felelős:** Szőke Zoltán polgármester