**ELŐTERJESZTÉS**

**Tiszavasvári Város Önkormányzata**

**Képviselő-testületeinek**

**2022. január 27-én tartandó rendes testületi ülésére**

Az előterjesztés tárgya: **a Hajdúkerületi és Bihari Víziközmű Szolgáltató Zrt. közgyűlés összehívásának kezdeményezése**

Melléklet:

A napirend előterjesztője: Szőke Zoltán polgármester

Az előterjesztést készítette: Gazdagné Dr. Tóth Marianna osztályvezető

Az előterjesztés ügyiratszáma: TPH/94/2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz. 4. melléklet 1.30. pont |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |

Egyéb megjegyzés:

Tiszavasvári, 2022. január 17.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**a Hajdúkerületi és Bihari Víziközmű Szolgáltató Zrt. közgyűlés összehívásának kezdeményezéséről**

**Tisztelt Képviselő-testület!**

A Magyar Energetikai és Közmű-szabályozási Hivatal (továbbiakban: MEKH) víziközmű-szolgáltató engedély visszavonására irányuló eljárásának eredményeképpen a Hajdúkerületi és Bihari Víziközmű Szolgáltató Zrt. (továbbiakban: HBVSZ Zrt) működési engedélye a közműves szennyvízelvezetés és-tisztítását biztosító víziközmű rendszerre, mind pedig a közműves ivóvízellátást biztosító víziközmű rendszerre visszavonásra került 2021. december 31. napjával.

A MEKH közérdekű üzemeltető kijelölése tárgyú határozata alapján Tiszavasváriban 2022. január 1. napjától a HBVSZ Zrt. által korábban ellátott feladatokat a NYÍRSÉGVÍZ Nyíregyháza és Térsége Víz-és Csatornamű Zrt. (továbbiakban: Nyírségvíz Zrt.) látja el. A közérdekű kijelölés 1 éves határozott időtartamra szól, azaz 2022. december 31. napjáig.

A MEKH kijelölő határozatában foglaltak szerint legkésőbb a közérdekű üzemeltetés időtartamának vége előtt 120 nappal, azaz 2022. szeptember 2. napjáig valamely szolgáltató engedéllyel rendelkező víziközmű szolgáltatóval a település viziközműveinek üzemeltetésére vonatkozóan üzemeltetési szerződést kell kötnünk.

Ezen kötelezettségtől túlmenően a HBVSZ Zrt. jövőjével kapcsolatban is szükségessé válik a Zrt. legfőbb szervének hatáskörébe tartozó döntések meghozatala. Tekintettel arra a sajnálatos tapasztalatra, hogy a HBVSZ Zrt. igazgatója részére több alkalommal is megküldött tájékoztatást, információt kérő leveleinkre egyetlen alkalommal sem érkezett válasz, a HBVSZ Zrt. közgyűlésének összehívását kezdeményeztem Will Csaba igazgatónál. A kezdeményezés 2022. január 12. napján elektronikus úton megküldésre került részére. A levél a határozat-tervezet mellékletét képezi.

A HBVSZ Zrt. bevétele véges, az elmúlt 1-2 hónapban igénybevett szolgáltatások bevételeire számíthat még, a kiadások azonban nem csökkennek a bevételekkel arányos mértékben. Valójában egy kiüresedett céget tartunk fent a tagönkormányzatokkal közösen, melynek fenntartási költségei a tagönkormányzatokat terhelik majd, amennyiben a HBVSZ Zrt. bevételei arra nem biztosítanak fedezetet. Emiatt az idő is fontos tényező a cég jövőjével kapcsolatos döntés meghozatalában.

Konkrét döntési javaslat is megfogalmazásra került az HBVSZ Zrt. részére megküldött levélben, melynek lényege, hogy 2022. március 15. napjáig a vezérigazgató dolgozza ki és tegyen javaslatot a cég számára legkedvezőbb megszüntetési módra, készítsen intézkedési tervet, tegyen költségcsökkentő javaslatot erre az átmeneti időszakra.

A levelet továbbítottam valamennyi tagönkormányzat részére, kérve együttműködésüket, további javaslataikat.

Kérem a képviselő-testületet az előterjesztés megtárgyalására és a határozat-tervezet elfogadására.

Tiszavasvári, 2022. január 17.

**Szőke Zoltán**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**………/2022. (I.27.) Kt. számú határozata**

**a Hajdúkerületi és Bihari Víziközmű Szolgáltató Zrt. közgyűlése összehívása kezdeményezésének utólagos jóváhagyása**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX tv. 107.§-ában foglalt hatáskörében az alábbi határozatot hozza:

A határozat 1. melléklete szerinti tartalommal utólag jóváhagyja Tiszavasvári Város Polgármestere által a Hajdúkerületi és Bihari Víziközmű Szolgáltató Zrt. részére a legfőbb döntéshozó szerve összehívásának kezdeményezése érdekében elküldött levelet.

Határidő: azonnal Felelős: Szőke Zoltán

…./2022. (I.27.) Kt. számú határozat 1. melléklete



