**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2022. január 27-én tartandó rendes ülésére**

Az előterjesztés tárgya: „Infrastrukturális fejlesztések megvalósítása Tiszavasváriban” című támogatásból megvalósuló Központi orvosi rendelő bővítése és átalakítása tárgyban közbeszerzési eljárás lefolytatása

Melléklet: Ajánlattételi felhívás, közbeszerzési dokumentáció, szerződés-tervezet

Az előterjesztés előadója: Szőke Zoltán polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/107-12/2022

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklet 1.22. |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2022. január 19.

Kovács Edina

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Kovács Edina

**ELŐTERJESZTÉS**

**- a Képviselő-testülethez -**

**„Infrastrukturális fejlesztések megvalósítása Tiszavasváriban” című**

**támogatásból megvalósuló Központi orvosi rendelő bővítése és átalakítása tárgyban**

**közbeszerzési eljárás lefolytatásáról**

Tisztelt Képviselő-testület!

Az „Infrastrukturális fejlesztések megvalósítása Tiszavasváriban” című BMÖGF/587-1/2021 iktatószámú Támogatói Okiratot (továbbiakban: TO) a polgármester a 148/2021. Pm. határozattal, míg a műszaki tartalmat a Képviselő-testület a 40/2021. (VIII.12.) Kt. számú határozattal elfogadta. A Központi orvosi rendelő bővítésére és átalakítására az előkészítő folyamatokat elvégeztük: **az engedélyes és kiviteli tervdokumentáció elkészült az árazott és árazatlan költségvetéssel együtt, az építési engedélyt megszereztük.** A beruházás kivitelezési munkálatainak a becsült értéke meghaladja a közbeszerzési értékhatárt, így az közbeszerzés köteles. A közbeszerzésekről szóló 2015. évi CXLIII. törvény (továbbiakban: Kbt.) 115. §-a szerinti eljárás lefolytatásához elkészült az ajánlattételi felhívás, a közbeszerzési ajánlattételi dokumentáció és a vállalkozási szerződés-tervezet, melyek a határozat-tervezet 1. mellékletét képezik. A határozat-tervezet 2. melléklete pedig a közbeszerzési eljárásba bevonni kívánt jogi személyeket, azaz az Ajánlattevőket tartalmazza.

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2022. január 19.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2022. (I.27.) Kt. számú**

**határozata**

**„Infrastrukturális fejlesztések megvalósítása Tiszavasváriban” című**

**támogatásból megvalósuló Központi orvosi rendelő bővítése és átalakítása tárgyban**

**közbeszerzési eljárás lefolytatásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Elfogadja a határozat 1. mellékletét képező „Infrastrukturális fejlesztések megvalósítása Tiszavasváriban” című támogatás keretében megvalósuló Központi orvosi rendelő bővítés és átalakítás kivitelezési munkáival kapcsolatos közbeszerzési ajánlattételi dokumentációt, az ajánlattételi felhívás tartalmát és a szerződés-tervezetet.**
2. **Felkéri a polgármestert, hogy gondoskodjon az ajánlattételi felhívás és dokumentáció megküldéséről a határozat 2. melléklete szerinti Ajánlattevők részére.**

**III. Felkéri a Bíráló Bizottságot, hogy az ajánlattételi határidő lejártát követően a javaslatáról tájékoztassa a Képviselő-testületet.**

**Határidő:** azonnal, esedékességkor **Felelős:** Szőke Zoltán polgármester